கேள்வி: பிபவாவ் துறைமுகம் குறித்து விரிவாக சொல்லுங்கள்.
பதில்: பிபவாவ் துறைமுகம் ''(Port Pipavav)'' இந்தியாவின் முதல் தனியார் துறைமுகமாகும். இந்தியாவின் மேற்கு கடற்கரையிலுள்ள குசராத்து மாநிலத்தின் சௌராட்டிரா தீபகற்பத்திலுள்ள அம்ரேலி மாவட்டம் ராசுலா நகருக்கு அருகில் இத்துறைமுகம் அமைந்துள்ளது. அம்ரேலியிலிருந்து தெற்கில் 90 கிலோமீட்டர் தொலைவு, ராசுலாவிலிருந்து தெற்கில் 15 கிலோமீட்டர் தொலைவு, பவநகர் தென்மேற்கில் 140 கிலோமீட்டர் தொலைவு என இத்துறைமுகத்தின் இருப்பிடத்தை குறிப்பிட்டு அடையாளப்படுத்தலாம். மொத்த மற்றும் நீர்மப் பொருட்களுக்கான சரக்குக் கப்பல்கள் இங்கு கையாளப்படுகின்றன. எ.பி.எம். முனையம் அமைப்பு இத்துறைமுகத்தின் முன்னணி மேம்பாட்டாளராக இருந்து வருகிறது. உலகின் மிகப்பெரிய பன்னாட்டு கொள்கலன் முனையங்களை இயக்கும் நிறுவனங்களில் எ.பி.எம் முனைய நிறுவனமும் ஒன்றாகும். வழிகாட்டுதல் / நகர்த்துதல் , சரக்குகளை கையாளுதல் மற்றும் தளவாட ஆதரவு ஆகிய பணிகள் இச்செயல்பாடுகளில் அடங்கும்.